Johan Solheim

Johan Solheim (født 1942) er en norsk tidligere skolemann og politiker (Ap).

Han har examen artium fra Orkdal landsgymnas fra 1963, og er utdannet cand.mag. fra Universitetet i Trondheim. Solheim var lærer og rådgiver i Steinkjer kommune 1963–1964 og 1970–1983, ekspeditør i SAS 1966–1970, konsulent for skoledirektøren 1983–1987, kultursjef i Steinkjer kommune 1987–1990, skolesjef/oppvekstsjef i Steinkjer kommune 1990–1994 og assisterende fylkesrådmann/fylkesutdanningssjef i Nord-Trøndelag 1994–2004.

Solheim var medlem av Steinkjer kommunestyre og formannskap 1976–1987, statssekretær i Kirke- og undervisningsdepartementet 1987–1989 og medlem av Nord-Trøndelag fylkesting og fylkesutvalg 1992–1995. Han har vært leder i både Steinkjer Arbeiderparti og Nord-Trøndelag Arbeiderparti, og var medlem av Norges Banks representantskap i 12 år.

 Eksterne lenker 



Kategori:Statssekretærer fra Ap
Kategori:Norske embets- og tjenestemenn
Kategori:Norske skoleledere
Kategori:Lokalpolitikere i Steinkjer
Kategori:Ap-politikere i Nord-Trøndelag
Kategori:Personer fra Steinkjer kommune